“รัชนี วิระยะวานิช” โต้โผผถห. 1.5 หมื่นราย ฟ้อง KTB ทำเจ๊งหุ้นฉาว! จับตายื่นอุทธรณ์?
“รัชนี วิระยะวานิช” โต้โผผถห. 1.5 หมื่นราย ฟ้อง KTB ทำเจ๊งหุ้นฉาว! จับตายื่นอุทธรณ์?
“รัชนี วิระยะวานิช” โต้โผผถห. 1.5 หมื่นราย ฟ้อง KTB ทำเจ๊งหุ้นฉาว! จับตายื่นอุทธรณ์?
3 ธ.ค. 2562

ผู้สื่อข่าวรายงานว่า เมื่อวันที่ 3 ธ.ค. ศาลแพ่งกรุงเทพใต้อ่านคำสั่งในคดีแพ่งหมายเลขดำที่ 1426/2561 ระหว่าง นางรัชนี วิระยะวานิช โจทก์  ธนาคารกรุงไทย จำกัด (มหาชน) หรือ KTB จำเลย โดยอนุญาตให้โจทก์พิจารณาคดีแบบกลุ่มได้ อันมีผลทำให้ผู้ถือหุ้นสามัญของบริษัท เอ็นเนอร์ยี่ เอิร์ธ จำกัด (มหาชน) หรือ EARTH ณ วันที่ 9 พ.ค. 2560 และวันที่ 15 มิ.ย. 2560 เป็นสมาชิกกลุ่มผู้เสียหายในคดีเช่นเดียวกับโจทก์ และหากโจทก์ชนะคดีที่ฟ้องจำเลย สมาชิกกลุ่มผู้เสียหายก็จะได้รับผลของคดีเช่นเดียวกับโจทก์ ซึ่งคดีนี้มีมูลเหตุมาจากการที่โจทก์เป็นผู้ถือหุ้นสามัญของ EARTH ซึ่งมีผู้ถือหุ้นในขณะนั้นประมาณ 15,000 ราย
ทั้งนี้ EARTH เป็นลูกค้าของธนาคารจำเลย ซึ่งเป็นผู้ให้สินเชื่อ โดยที่ผ่านมา EARTH มีความสามารถในการชำระหนี้และไม่เคยผิดนัดชำระหนี้แก่ธนาคารจำเลยมาก่อน ต่อมาธนาคารจำเลยได้ระงับวงเงินสินเชื่อหมุนเวียนของ EARTH จึงทำให้ขาดสภาพคล่องไม่มีเงินทุนหมุนเวียน ก่อให้เกิดความเสียหายต่อชื่อเสียงและฐานะทางการเงินของบริษัท เป็นสาเหตุทำให้ราคาหุ้นสามัญของบริษัท ซึ่งจดทะเบียนอยู่ในตลาดหลักทรัพย์แห่งประเทศไทย (ตลท.) ปรับตัวลดลงอย่างรวดเร็ว จึงทำให้โจทก์ ซึ่งเป็นผู้ถือหุ้นได้รับความเสียหาย รวมทั้งสมาชิกกลุ่มที่ถือหุ้นสามัญ EARTH ในขณะนั้น ประมาณ 15,000 รายด้วย
ดังนั้นโจทก์จึงฟ้องเรียกค่าเสียหายจากธนาคารจำเลยเป็นเงินสดในอัตราหุ้นละ 3.05 บาท พร้อมด้วยดอกเบี้ยในอัตราร้อยละ 7.5 ต่อปี นับแต่วันที่ 15 มิ.ย. 2560 เป็นต้นไปจนกว่าจะชำระเสร็จ อย่างไรก็ตามขณะนี้ศาลแพ่งกรุงเทพใต้อยู่ระหว่างการรอส่งคำฟ้องของโจทก์ เมื่อพ้นกำหนดระยะเวลาอุทรณ์คำสั่งในเรื่องนี้แล้ว